Cyril Ramaphosa verduidelik "Boer"-uitlating | Maroela Media
"In my gesprek met 'n Seshego-inwoner het ek gewaarsku oor die gevaar indien die land sou agteruit gaan. Ek het 'n term gebruik wat algemeen gebruik word deur swart Suid-Afrikaners om te verwys na die destydse apartheidsregering," het Ramaphosa in 'n verklaring gesê. "Dit is 'n term wat altyd in dié verband verstaan word."
The Star het Maandag berig Ramaphosa het inwoners van Limpopo oor die naweek aangemoedig om te stem "anders gaan die Boere weer aan bewind kom". Hy het dié uitlating gemaak toe hy met 'n ontevrede inwoner van Seshego gepraat het. Die inwoner, Johanna Phala (49), het geweier om in volgende jaar se verkiesing te stem omdat die ANC haar teleurgestel het.
Opposisiepartye het Ramaphosa vir sy uitlating gekritiseer. Mosiuoa Lekota, die leier van Cope, het gesê dit dui op 'n skandelike gebrek aan respek vir die Grondwet. Die DA het gesê sy uitlating bewys dat Ramaphosa in die "donker eeue" leef. Die Vryheidsfront Plus het gesê sy kommentaar is rassisties.
Ramaphosa het Dinsdag gesê sy kommentaar was nie bedoel om neerhalend te wees nie. "My kommentaar was nie bedoel om na 'n spesifieke deel van ons bevolking te verwys nie, en dit is jammer indien so 'n indruk geskep is. As Suid-Afrika vorentoe wil beweeg, moet alle Suid-Afrikaners, ongeag van hul taal of agtergrond, saamwerk as gelyke burgers," het hy gesê.
Agt vas vir moord op bejaarde egpaar
Dit is swaar om te lees as daardie Cyril vir my loer en smile. Dit lyk of hy vir my gaan knik ook.
Cyril ons glo jou. Julle sal mos nooit lieg nie. Verduidelik watse gevaar praat jy van in die volgende sin: "In my gesprek met 'n Seshego-inwoner het ek gewaarsku oor die gevaar indien die land sou agteruit gaan." Is die boere die gevaar want die land het in elk geval sovêr agteruit gegaan dat nie eers hul stemme dit weer sal regruk nie. Dalk moet jy vir grootbek Mac kry om die kastaings uit die vuur te kom krap want jy klink net so klipdom soos jou prez.
Ek dink Cyril,jy moet jou kop laat lees.Dit is nie die Boer wat die land regeer het nie.Die Boer was nog altyd n Land bouer wat kos vir jou en die land produseer het.Maarwat sal jy doen,as daar nie meer n Boer is om te produseer nie.Dan lyk Suid Afrika ook soos ons Buurlande.Kripeer en dood op n streep van hongersnood.Wat sal julle nog doen om die ANC goed te praat..